Dr Guinizelli isch ein vo de grösste Dichder vo dr Ziit gsi. Siini Gedicht si die erste wo im, wie em dr Dante spöter gsait het, Dolce stil novo, im neue süesse Stil, gschriibe gsi si und si esthetisch, intellektuell und philosophisch aspruchsvoll gsi. Si hai von ere Dame ghandlet und vo dr gentilezza, dr Tugend, wo si in ihre Bewunderer erweggt het. Die Ideä hai e grosse Iifluss uf e Dante gha, won er si Vita nuova gschriibe het und er het s canzone »Donne ch'avete intelletto d'amore« (Dame wo s Härz verstöhn) und s Sonett »Amore e 'l cor gentil sono una cosa« (D Liebi und en edels Härz si s Gliiche) gschriibe.